Д О К Л А Д

Изх.№3

 за дейността през 2020

 на НЧ „Съзнание - Недоклан 1927”

НЧ „Съзнание - Недоклан 1927” е единственото културно средище в населеното място където се осигурява на населението достъп до информация възможност за осъществяване социални контакти и задоволяване на културни потребности.

 Традиционно читалището работи в няколко направления:

 -Библиотечна и информационна дейност

През 2020г. се наблюдава засилване на интереса към дейността.

Регистрирани са 52 читатели които ползват библиотеката и предоставените в читалнята материали. За задоволяване на тези потребности е направен годишен абонамент и библиотечния фонд е обогатен 85 нови книги.

 Организирани са редица инициативи с подрастващите - Национална кампания „Четяща България” Маратон на четенето” и др.

Организират се кътове за отбелязване на дати и събития свързани с историята на страната региона и населеното място.

Организират се чествания и други мероприятия свързани с българската и световната култура.

 -Художествено-творческа дейност

Регулярно се организират културни събития свързани с национални и международни празници.При голям интерес преминават общоселските тържества свързани с традиционните празници на различните етноси - Байрам Велик ден Коледа Бабин ден и др.В дейностите организирани от читалището се включват хора от всички възрасти. Във възтановките на традиционните празници Байрам и Велик ден 13 деца свързани със селото. В Коледно Новогодишните мероприятия техния брой бе 52.

 -Младежки и спортни дейности

Към читалището е създаден и функционира детски клуб по приложни изкуства където децата усвояват традиционни техники за изработване на мартеници.

Сурватници и други предмети свързани с националния и местен бит.

Осъществявайки основната си социална функция читалището се превръща в притегателен център за хората от селото. За младите се организират спортни прояви и празници.

На хората в неравностойно положение се предоставят услуги свързани с ползването на литература оказване на помощ при попълване на документи търсене и предоставяне на информация.

 -Организационна дейност

Общите събрания и заседанията на читалищното настоятелство се организират в съответствие с изискванията посочени в закона за народните читалища.

Секретарят на читалището е постоянен участник в организираните с цел повишаване на квалификацията регионални обучения семинари и работни срещи.

Секретарят участва постояно в организираните от РЕКИЦ”Читалища”мероприятия и информационни мероприятия което помага за оптимизиране на работата на институцията. Регулярно се планират и организират дейности по подръжка и експлотация на наличната материално - техническа база на читалището.

 Секретар:...............

У С Т А В

НА НАРОДНО ЧИТАЛИЩЕ „СЪЗНАНИЕ – 1927 НЕДОКЛАН”,

СЕЛО НЕДОКЛАН, ОБЩИНА РАЗГРАД

ГЛАВА ПЪРВА

ОБЩИ ПОЛОЖЕНИЯ

Чл.1/1/ Народно читалище "Съзнание-1927 Недоклан" село Недоклан е традиционно самоуправляващо се българско културно-просветно сдружение, което изпълнява общински и държавни задачи в областта на културата.

/2/ Читалище "Съзнание-1927 Недоклан п е юридическо лице с нестопанска цел, наричано по-нататък в Устава за краткост 'Читалището".

Чл.2/1/ Читалището не е политическа организация. В неговата дейност могат да участват всички държавни, общински и физически лица без оглед на ограничения за възраст и пол, политически и религиозни възгледи и етническо самосъзнание и юридически липа., по определени от Общото събрание критерии, условия и ред.

Чл.3/1/ Читалището е вписано в регистъра на Министерството на културата под № 2549/ 18.08.2003 г.

 /2/ Седалището на Читалището е село Недоклан, община Разград, област Разград.

 /3/ Адресът на управление е : село Недоклан, Община Разград, област Разград.

 /4/ Наименованието е :

 Народно читалище „Съзнание – 1927 Недоклан” село Недоклан, което наименование при необходимост ще се изписва на латиница по следния начин: Narodno chitalishte “Saznanie – 1927 Nedoklan” .

Чл. 4 Читалището поддържа отношение на сътрудничество и координация с държавните и общински органи и организации, на които законите възлагат права и задължения, свързани с неговата дейност.

Чл. 5 Читалището работи във взаимоотношения с културни и научни институти, учебни заведения, обществени, стопански и други организации, извършващи или подпомагащи културната дейност. То може да влиза в договорни отношения с тези и други структури, без да накърнява своите права и интересите си.

ГЛАВА ВТОРА

ЦЕЛИ, ДЕЙНОСТИ И ЗАДАЧИ

Чл.6 Целта на Читалището е да задоволява потребностите на гражданите, свързани с:

1. Развитие и обогатяване на културния живот на,населението.
2. Запазване на обичаите и традициите на българския народ.
3. Разширяване на знанията на гражданите, развитието на творческите им заложби и приобщаването им. към ценностите и постиженията на науката, изкуството и културата.

Чл.7 За постигането на своите цели читалището извършва основни дейности като:

1. Поддържа библиотека и информационни мрежи.

 2.Развива и подпомага любителското художествено творчество

 3. Организира кръжоци, клубове, концерти, представления, празненства, чествания, фестивали, събори и конкурси.

 4. Предоставяне на компютърни и интернет услуги.

 5. Осъществява сътрудничество с други сдружения и формации.

 6. Изгражда, управлява и поддържа обекти и съоръжения за развитие на читалищната дейност.

 Чл. 8 Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалби.

 Чл. 9 Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощи заведения;
2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности / юридически лица с нестопанска цел/
3. за постоянно ползване от политически партии и организации;
4. за постоянно ползване от председателя, секретаря, чрленовете на настоятелството и проверителната комисия и на членовете на техните семейства.

 Чл. 10 Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на Закона за народните читалища.

ГЛАВА ТРЕТА

УПРАВЛЕНИЕ

Чл.11 Читалище могат да учредят най-малко 50 дееспособни физически лица, които вземат решение на учредително събрание.

Чл.12./1/ Членовете на читалището са индивидуални, колективни и почетни.

/2/ Индивидуалните членове са действителни и спомагателни. Те са български граждани и са длъжни да спазват устава на читалището, да опазват имуществото на читалището, да участват в читалищната дейност според възможностите си и да не извършват действия, уронващидоброто име на читалището.

Действителните членове са лица навършили 18 години, които участват в дейността на читалището, редовно плащат членския си внос и имат право да избират и да бъдат избирани.

Спомагателни членове са лица под 18 години, които нямат право да избират и да бъдат избирани, те имат право на съвещателен глас. Те могат да бъдат освободени от плащането на членски внос или да го заплащат в намален размер, съобразно решение на общото събрание.

/3/Колективните членове съдействат за осъществяване на целите и задачите на читалището, подпомагат неговата дейност, поддържат и обогатяват материалната му база и имат право на 1(един) глас в общото събрание.

Колективни членове могат да бъдат:

1. професионални организации;
2. стопански организации
3. търговски дружества
4. кооперации и сдружения
5. културно-просветни и любителски клубове и творчески колективи.

/4/ Почетни членове могат да бъдат български и чужди граждани с изключителни заслуги към читалището.

/5/ Приемането на индивидуални и колективни членове на читалището се извършва след подаване на заявление за членство до читалищното настоятелство. В заявлението кандидатите заявяват готовността си да спазват изискванията на настоящия устав, да работят за осъществяване целите на читалището и да плащат редовно членския си внос в съответстващия срок.

 Чл. 13. Органи на читалището са : ОБЩОТО СЪБРАНИЕ, НАСТОЯТЕЛСТВОТО И ПРОВЕРИТЕЛНАТА КОМИСИЯ.

 Чл. 14./1/ Върховен орган на читалището е Общото събрание.

 /2/ Общото събрание се състои от всички членове, имащи право на глас.

 Чл. 15. /1/ Общото събрание:

1. изменя и допълва устава
2. избира и освобождава членовете на настоятелството, проверителната комисия и председателя
3. приема вътрешните актове, необходими за организацията на дейността на читалището.

 4. изключва членове на читалището;

 5. определя основни насоки на дейността на читалището;

 6. взема решения за членуване или за прекратяване на членството в читалищно сдружение;

 7.приема бюджета на читалището

8.приема годишния отчет до 30 март на следващата година;

 9.определя размера на членския внос;

 10.отменя решения на органите на читалището;

 11.взема решения за откриване на клонове на читалището след съгласу­ване с общината;

 12.взема решение за прекратяване на читалището;

 13.взема решения за отнасяне до съда на незаконосъобразни действия на ръководството или отделни читалищни членове.

/2/ Решенията на общото събрание са задължителни за другите органи на читалището.

Чл.16/1/ Редовно общо събрание на читалището се свиква от настоятелството, най-малкоо веднъж в годината, като на З /три/ години е Отчетно –изборно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

/2/Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 (седем) дни преди датата на провеждането. В същия срок на вратата на читалището и други общодостъпни места в с. Недоклан трябва да бъде залепена поканата за събранието.

/3/ Общото събрание е законно, ако на него присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/ Решенията по чл. 15, ал.1,т.1,4,10,11 и 12 от Устава се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

/5/ Две трети от членовете на общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава. Искът се предявява в едномесечен срок от узнаването на решението, но не по-късно от една година от датата на вземане на решението.

Чл.17/1/ Изпълнителен орган на читалището е НАСТОЯТЕЛСТВОТО. То се състои най- малко от 3/трима/ членове, избрани за срок от З /три/ години. Същите да нямат роднински връзки по права и съребрена линия до четвърта степен.

/2/ НАСТОЯТЕЛСТВОТО

1. свиква общото събрание;
2. осигурява изпълнението на решенията на общото събрание;
3. подготвя и внася в общото събрание проекти за бюджет на читалището, утвърждава щата му и годишната програма за културна дейност;
4. подготвя и внася в общото събрание отчет за дейността на читалището;
5. назначава секретаря на читалището и утвърждава длъжностната му характеристика;

6. приема нови членове на, читалището въз основа на подадено заявление.
/3/ Настоятелството провежда най - малко 4/четири/ заседания годишно.
/4/ Настоятелството взема решение с мнозинство повече от половината
на членовете си.

/5/ На първото заседание се избира заместник-председател и се разпре­делят отговорностите между членовете по отделните направления на дейността.

Чл.18/1/ Председателят на читалището е член на настоятелството и се избира от общото събрание за срок от З /три/ години.

/2/ ПРЕДСЕДАТЕЛЯТ:

1. организира и ръководи дейността на читалището съобразно закона, устава и решенията на общото събрание;
2. представлява читалището;
3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището ивъз основа решение на настоятелството.

 Чл.19./1/ СЕКРЕТАРЯТ на читалището:

1. Организира изпълнението на решенията на настоятелството, включител­но решенията за изпълнението на бюджета;

2.Организира текущата основна и допълнителна дейност;

3. Отговаря за работата на щатния и хонорувания персонал;

4. Представлява читалището заедно и поотделно с председателя.

2/Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председа­теля на читалището,

4л.20/1/ ПРОВЕРИТЕЛНАТА КОМИСИЯ се състои от 3/трима/ члена и се избира от общото събрание за срок от 3 /три/ години.

 /2/Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя,сестри и роднини по сватовство от първа степен.

/3/ Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/ При констатирани нарушения, проверителната комисия уведомява общото събрание на читалището, а при данни за извършено престъпление и органите на прокуратурата.

 Чл.21. Не могат да бъдат избирани за членове на настоятелството и на проверителната комисия, и за секретари, лица, които са осъждани от лишаване на свобода за умишлени престъпления от общ характер.

 Чл. 22.Членовете на настоятелството, включително председателят и секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

 ГЛАВА ЧЕТВЪРТА

 ИМУЩЕСТВО И ФИНАНСИРАНЕ

 Чл.23. Имуществото на читалището се състои от право на собственост и от други вещни права, вземания, ценни книжа, други права и задължения.

 Чл. 24 /1/ Читалището набира средства от следните източници:

1. Членски внос;
2. Културно-просветна и информационна дейност;
3. Субсидия от държавния и общинския бюджет;
4. Наеми от движимо и недвижимо имущество;
5. Дарения и завещания;
6. Други приходи.

/2/ Сумите от дарения се изразходват според волята на дарителя или по решение на настоятелството, ако няма изрично изразена воля на дарителя.

/3/ Читалищното настоятелство може да награждава изявили се читалищни служители, читалищни деятели, самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.

 Чл. 25. Читалището неможее да отчуждава недвижими вещи и да учредява ипотека върху тях. Движими вещи могат да бъдат отчуждавани, залагани, бракувани или заменени с по - доброкачествени само по решение на настоятелството.

Чл.26. Читалищното настоятелство изготвя годишния отчет за приходите и разходите, който се приема от общото събрание. Отчетът за изразходваните от бюджета средства, заедно с отчета за дейността се представят в Община Разград.

Чл.27/1/. Председателят на читалището ежегодно в срок до 10 ноември представя на кмета предложения за своята дейност през следващата година.

/2/Годишната програма за развитие на читалищната дейност в Община Разград, приета от Общинския съвет, се изпълнява от читалището въз основа на финансово обезпечени договори, сключени с Кмета на Общината

/3/ Председателят на читалището представя ежегодно до 31.03. пред клета на общината и общинския съвет доклад за осъществените читалищни дейности в изпълнение на Програмата по ал.2 и за изразходваните от бюджета средства през предходната година.

ГЛАВА ПЕТА

ПРЕКРАТЯВАНЕ

Чл.28. Читалището може да бъде прекратено по решение на общото събрание или по решение на Окръжния съд.

Чл. 29. /1/ Окръжният съд постановява решение за прекратяване на читалището, когато:

1. Дейността му противоречи по ЗНЧ , Устава и добрите нрави;

2. Имуществото му не се ползва според целите и предмета на дейност на читалището;

3. При наличие на трайна невъзможност читалището да действа или не развива дейност за период от две години;

4. Не е учредено по законния ред;

5. Е обявено в несъстоятелност.

/2/ Министърът на културата или прокурорът могат да поискат от Окръжния съд да постанови решение за прекратяване на читалището.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището има кръгъл печат с надпис Народно читалище „Съзнание – 1927 Недоклан" село Недоклан.

Този нов устав е приет на редовно общо събрание на читалището, проведено на 25.03.2010 г., съобразно ПЗР на ЗИД на Закона за народните читалища, обн. ДВ бр.42 от 2009 г. и отменя предишния устав на читалището.

Същият е подписан в 2 /два/ екземпляра от присъстващите, действителни членове на читалището, съгласно приложения списък, представляващ неразделна част от Устава..